Генадзь Кісялёў, светлая яму памяць, цалкам слушна сцвярджаў, што для М. Багдановіча згадванне К. Каліноўскага не супярэчыла тэматыцы і праблематыцы (агульнаму сэнсу) яго гаворкі пра беларускае адраджэнне. Аднак, думаецца, у даным выпадку прычына хаваецца не толькі і нават не столькі ў невуцтве А. Гронскага, а ў яго намеры любым чынам дыскрэдытаваць вядомага і кампетэнтнага даследчыка і менавіта такім танным спосабам самасцвердзіцца.